BEC ร่วง 15% โบรกหั่นกำไรปีนี้ลง 19% เซ่นโควิดระบาด ฉุดเม็ดเงินโฆษณาหด
BEC ร่วง 15% โดย ณ เวลา 15.55 น. อยู่ที่ระดับ 11.10 บาท ลบ 2.00 บาท โบรกหั่นกำไรปีนี้ลง 19% เซ่นโควิดระบาดยาว ฉุดเม็ดเงินโฆษณาหด
BEC ร่วง 15% โดย ณ เวลา 15.55 น. อยู่ที่ระดับ 11.10 บาท ลบ 2.00 บาท โบรกหั่นกำไรปีนี้ลง 19% เซ่นโควิดระบาดยาว ฉุดเม็ดเงินโฆษณาหด
16 ส.ค. 2564

ผู้สื่อข่าวรายงานว่า วันนี้(16 ส.ค.64) ราคาหุ้นบริษัท บีอีซี เวิลด์ จำกัด (มหาชน)  หรือ BEC ณ เวลา 15.55 น. อยู่ที่ระดับ 11.10 บาท ลบ 2.00 บาท หรือ 15.27%  ด้วยมูลค่าซื้อขาย 720.37 ล้านบาท

บล.เคทีบีเอสที ระบุในบทวิเคราะห์ฯ ยังคงคำแนะนำ “ซื้อ” หุ้น BEC แต่ปรับราคาเป้าหมายลงเป็น 15.50 บาท อิง PER 44.0x (เดิม 19.00 บาท อิง PER44.0x) โดย BEC รายงานกำไรสุทธิไตรมาส 2/64 ที่ 185 ล้านบาท พลิกฟื้นจากขาดทุนสุทธิ -267 ล้านบาทในไตรมาส 2/63 และ +33% เทียบไตรมาสก่อนหน้า แต่กำไรต่ำกว่าตลาดและเราคาด จาก SG&amp;A to total sales ที่สูงกว่าคาด
โดยกำไรที่ฟื้นตัว เทียบช่วงเดียวกันของปีก่อน หนุนโดยรายได้โฆษณาขยายตัว +38% เทียบช่วงเดียวกันของปีก่อน จากเม็ดเงินโฆษณาที่ฟื้น, GPM ขยายตัว จาก utilization rate ที่ปรับตัวเพิ่มขึ้น และ SG&amp;A expenses ปรับตัวลดลง เนื่องจากมีการปรับโครงสร้างองค์กร สำหรับกำไรที่เพิ่มขึ้น เทียบไตรมาสก่อนหน้า จากรายได้โฆษณา +4% เทียบไตรมาสก่อนหน้า, รายได้ลิขสิทธิ์ (copyrights) เพิ่มขึ้น +111% เทียบไตรมาสก่อนหน้า เนื่องจากในไตรมาส 1/64 ไม่มี simulcast และ GPM เพิ่มขึ้น
ทั้งนี้ปรับประมาณกำไรสุทธิปี 64-65 ลง -19% และ -17% ตามลำดับ เพื่อสะท้อนผลกระทบจากโควิด-19 ที่ระบาดรุนแรงยาวกว่าคาด ส่งผลให้กลุ่มสินค้าสำหรับใช้อุปโภคบริโภคในชีวิตประจำวัน (FMCG) ชะลอการออกผลิตภัณฑ์ใหม่ และปรับลดงบโฆษณาลงในไตรมาส 3/64 แต่คาดว่าเม็ดเงินโฆษณาจะกลับมาฟื้นตัว เทียบไตรมาสก่อนหน้า ในไตรมาส 4/64 หลังสถานการณ์โควิด-19 เริ่มคลี่คลาย
โดยประเมินกำไรสุทธิปี 64 ที่ 703 ล้านบาท, turnaround ครั้งแรกในรอบ 3 ปี และเป็นกำไรสูงสุดในรอบ 5 ปี สำหรับปี 65 ที่ 922 ล้านบาท (+31% เทียบช่วงเดียวกันของปีก่อน) ราคาหุ้น underperform SET -5% ใน 1 เดือน ปัจจุบัน BEC เทรดอยู่ที่ PER ที่ 37.2x เชื่อมั่นว่ายังไม่สะท้อนกำไรที่จะ turnaround ในปี 64 และปี 65 ยังเติบโตต่อเนื่อง +31% เทียบช่วงเดียวกันของปีก่อน